VÝZVA NA VYJADRENIE ZÁUJMU - druhé kolo TYE - SPRING 1  
  
Na základe zverejnenej výzvy k registrácii by sme vás radi informovali, že   
od 17. februára do 8. marca 2015 majú mladí ľudia, ktorí spĺňajú kritériá   
oprávnenosti (uvedené nižšie) možnosť vyjadriť svoj záujem o nasledujúce   
umiestnenie:  
TRANSNATIONAL YOUTH EXCHANGES – MULTIRATERAL SPRING 1 – ide o dvojtýždenný   
pobyt v Bruseli od 22. apríla do 5. mája 2015 (odchod zo Slovenska bude   
21.4.). Na druhom kole tejto mládežníckej výmeny sa zúčastní spolu 16   
mladých ľudí, z toho sú po 4 miesta pre každý partnerský región (4 pre   
región Abruzzo, 4 pre Dubrovnicko-neretviansku župu, 4 pre Lubuské   
vojvodstvo a 4 pre Prešovský kraj). To znamená, že pre uchádzačov z   
Prešovského kraja sú štyri miesta v danom termíne.  
Ak chcete vyjadriť svoj záujem o uvedené miesto, prosím:  
1) prihláste sa (LOG IN) na webstránke projektu http://ybbregions.eu.org/   
(ak nemáte ešte svoj profil, prosím registrujte sa najprv) a aktualizujte   
(UPDATE) svoj profil v ponuke užívateľ (USER MENU) zaškrtnutím políčka:   
"INTEREST TYE - SPRING1"   
2) zašlite svoj štruktúrovaný životopis (Europass) a motivačný list na   
emailovú adresu: natalia.tarasovova@vucpo.sk V predmete emailu prosím   
uveďte: yBBregions - INTEREST TYE-SPRING1  
(v prípade potreby, je k dispozícii inštrukcia ako sa zaregistrovať na   
webstránke projektu s titulkami v angličtine a francúzštine:   
http://www.youtube.com/yBBregions)  
  
Zároveň pripomíname, že v súlade s kritériami oprávnenosti sa na   
nadnárodnej mládežníckej výmene môžu zúčastniť osoby:  
- Vek: 18 - 25 rokov  
- Miesto narodenia: mesto alebo obec v Prešovskom kraji; a/alebo bydlisko:   
mesto alebo obec v Prešovskom kraji; a/alebo študent vzdelávacej   
inštitúcie vrátane univerzít v Prešovskom kraji;  
- Nezamestnaný alebo zamestnaný, vrátane tých, ktorí hľadajú svoje prvé   
zamestnanie  
V záujme zabezpečenia maximálnej promptnosti, objektívnosti a   
transparentnosti budú všetky údaje týkajúce sa hore uvedeného umiestnenia   
spracované v digitálnej podobe. Vyhlásenia a informácie poskytnuté cez   
webstránku budú v neskoršej fáze výberu preverené na základe poskytnutia   
dokumentov osvedčených príslušnými orgánmi.   
Zodpovednosťou registrovaných užívateľov je, aby v databáze aktualizovali   
všetky relevantné informácie týkajúce sa ich profilov, aby boli vhodné pre   
ďalšie hodnotenie a výber. Región nezodpovedná za stratu a/alebo   
nepresnosť spôsobenú oprávnenými osobami, ktoré poskytli svoje údaje   
prostredníctvom tejto platformy.  
Akékoľvek ďalšie informácie týkajúce sa tohto konania nájdete vo   
zverejnenej výzve k registrácii.  
Na záver by sme vás radi požiadali, aby ste uviedli vo svojom profile v   
kolonke Region správny názov = Presov. Základná verzia softweru je   
anglická a preto tento názov má korešpondovať s anglickou verziou názvu   
regiónu, ktorý je Presov Region (bez diakritiky). Nakoľko v prípade iného   
označenia (ako napr. Sabinov, Stará Ľubovňa, Prešovský kraj a pod.) systém   
neeviduje uchádzačov správne. Týmto predídeme nedorozumeniu, ďakujeme za   
pochopenie.  
Projektový tím "yBBregions"  
  
Natalia Tarasovova  
Head of Office  
  
PREŠOV REGION BRUSSELS OFFICE  
Square de Meeûs 1  
B-1000 Brussels   
Tel: +421 (0) 51 7081 134  
IP tel: +421 (0) 69 207 90 92  
GSM: +32 (0) 495 26 12 73   
Fax: +32 (0) 2 213 83 55  
Email: natalia.tarasovova@vucpo.sk  
www.po-kraj.sk